Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: A 47/1991. (IX. 24.) AB határozatában megsemmisítette az Alkotmánybíróság azokat az intézményvezetõi megbízás,
Paragraph Index: 1214

4. A Kt. 1. §-a szerint a tör vény szabályozása kiterjed az óvodai nevelésre, az iskolai nevelésre-oktatásra, a kollégiumi nevelésre-oktatásra, továbbá az ezekkel összefüggõ szolgáltató és igazgatási tevékenységre, függetlenül attól, hogy milyen intézményben, szervezetben látják el, illetve ki az intézmény fenntartója. Ebbõl következõen a Kt. az önkormányzatok képviselõ-testületére, mint az önkormányzati közoktatási intézmények fenntartóira is kötelezõ rendelkezéseket tartalmaz. A Kt. 102–106. §-ai a fenntartói irányítás feladatait határozzák meg. E szabályok körébe iktatta be a Kt.mód. tv. 4. §-a az új (4) bekezdést. A vitatott rendelkezés az intézmény fenntartóknak a fenntartói irányítás részét képezõ vezetõi megbizási hatáskörét korlátozza azzal, hogy csak annak adhatnak vezetõi megbízást, akinek az intézményvezetõi pályázathoz készített vezetési programját a nevelõtestület tagjainak legalább negyven százaléka támogatta. Ezt a szabályt csak akkor nem kell alkalmazni, ha a pályázatot harmadszor kell kiírni, azért, mert az elsõ két alkalommal kiírt pályázati eljárásban egyik pályázó sem kapta meg az elõírt mértékû nevelõtestületi támogatást. Az indítvány nem ennek a megoldásnak a tartalmát kifogásolta, hanem annak a tör vényhozói eljárásnak az alkotmányosságát vitatja, amely ezt egyszerû többséggel elfogadott módosítással hajtotta végre. A benyújtott tör vényjavaslat indokolása hivatkozik

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes